**Helyi támogatási kérelem adatlap kitöltési útmutató**

**HACS neve: Egri Helyi Közösség**

**A helyi felhívás címe: Városi közösségi „kultúrapontok” kialakítása**

**A helyi felhívás száma: TOP-7.1.1-16-H-074-1.4**

**Kérjük, hogy az útmutatót figyelmesen olvassa át, kérdés esetén keresse a helyi felhívásban megjelölt elérhetőségeken a helyi akciócsoport munkaszervezetét! Felhívjuk figyelmét, hogy a helyi támogatási kérelem adatlap és kötelező, nem hiánypótolható mellékleteinek be nem nyújtása a kérelem érdemi vizsgálat és értékelés nélküli elutasítását vonja maga után!**

**A helyi támogatási kérelem adatlapot, valamint az ezekhez kapcsolódó mellékleteket elektronikus formátumban biztosítjuk, ezért kizárólag a géppel történő kitöltés engedélyezett! A kézzel kitöltött dokumentumok elutasításra kerülnek!**

**Az aláírást minden esetben kék tollal kérjük elvégezni.**

**1. TÁMOGATÁS IGÉNYLŐ ADATAI**

**A projekt konzorciumban valósul meg:** Konzorciumban megvalósuló fejlesztés esetén valamennyi konzorciumi partner esetében szükséges a táblázat teljeskörű kitöltése!

**Támogatást igénylő neve:** A támogatást igénylő hivatalos teljes neve.

**Képviseletre jogosult személy neve:** A támogatást igénylő képviseletére a létesítő okirat alapján képviseletre jogosult neve.

**Kapcsolattartó neve:** A projekt kapcsán felelős kapcsolattartó személy neve, telefonszáma, e-mail címe, levelezési címe.

**Támogatást igénylő székhelye:** A támogatást igénylő létesítő okiratban / SZMSZ-ben szereplő székhelye.

**Adószám**: A támogatást igénylő NAV által kiadott adószáma.

**Statisztikai számjel:** A támogatást igénylő KSH-nál nyilvántartott statisztikai számjele.

**Minősítési kód:** Az alábbi lehetőségek közül válassza ki a támogatást igénylő minősítési kód besorolását:

1. Nonprofit szervezet államháztartáson belül
2. Nonprofit szervezet államháztartáson kívül
3. Mikro-, kis-, illetve középvállalkozás

**ÁFA levonási jog:** Kérjük az alábbi lehetőségek közül válassza ki a támogatást igénylő ÁFA besorolását:

1. A támogatást igénylő nem alanya az ÁFA-nak. Az elszámolásnál az ÁFA-val növelt (bruttó) összeg kerül figyelembevételre.
2. A támogatást igénylő az egyszerűsített vállalkozói adóról szóló 2002 évi XLIII. (XI. 15.) törvény hatálya alá tartozik. Az elszámolásnál az ÁFA nélküli (nettó) összeg kerül figyelembevételre.
3. A támogatást igénylő alanya az ÁFA-nak, de a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan adólevonási jog nem illeti meg. Az elszámolásnál az ÁFA-val növelt (bruttó) összeg kerül figyelembevételre.
4. A támogatást igénylő alanya az ÁFA-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan adólevonási jog illeti meg. Az elszámolásnál az ÁFA nélküli (nettó) összeg kerül figyelembevételre.
5. A támogatást igénylő alanya az ÁFA-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan tételes elkülönítéssel állapítja meg a levonható és a le nem vonható ÁFA összegét. Az elszámolásnál a tételes elkülönítés alapján megállapított le nem vonható ÁFA összeg kerülhet figyelembevételre.
6. A támogatást igénylő alanya az ÁFA-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan arányosítással állapítja meg a levonható és a le nem vonható ÁFA összegét. Az elszámolásnál az arányosítás számítását mellékelni kell. Az arányosítás alapján megállapított le nem vonható ÁFA összeg vehető figyelembe.
7. A felhívás nem teszi lehetővé a le nem vonható ÁFA elszámolását. Az elszámolásnál az ÁFA nélküli (nettó) összeg kerül figyelembevételre.

**Az ügyfél által választott értesítési mód:** Kérjük, válassza ki, hogy a postai levelezési címre vagy elektronikus postafiókba kéri az értesítéseket. Kizárólag az egyik értesítési mód választható, kérjük, csak egy értesítési címet adjon meg!

**2. A PROJEKT BEMUTATÁSA**

**2.1 A projekt címe:** A projekt címe legyen rövid, tömör, és legyen összhangban a projekt céljával és tartalmával.

**2.2 A projekt célja:** Annak rövid bemutatása, hogy a fejlesztés, illetve program megvalósításával milyen átfogó és konkrét célokat kívánnak elérni. Kérjük, ide ne tevékenységeket, hanem célokat írjon.

**2.3 A HKFS célja, amelyhez a fejlesztés leginkább hozzájárul:** Röviden mutassa be, hogy a tervezett fejlesztés a HKFS, illetve a helyi felhívás melyik céljának megvalósulásához járul hozzá és azt milyen módon éri el.

**2.4 A projekt megvalósításának tervezett helyszíne(i):** A fejlesztés megvalósulásának helyszínére vonatkozó adatok megadása, pontos cím, helyrajzi szám, az ingatlan szövegszerű megnevezése, a tulajdonjogról nyilatkozat. Több megvalósítási helyszín esetében valamennyit fel kell tüntetni. A táblázat szükség esetén további sorokkal bővíthető.

**FIGYELEM!** Amennyiben a fejlesztés nem saját tulajdonú ingatlanon történik (ellenőrzés a benyújtásra kerülő tulajdoni lap alapján) tulajdonosi hozzájáruló nyilatkozat benyújtása szükséges legkésőbb a támogatási kérelem Irányító Hatósághoz történő benyújtásakor (végső ellenőrzésre).

A támogatási forrásból fejlesztés csak olyan ingatlanon történhet, amely per- és igénymentes.

***A permentesség*** *azt jelenti, hogy nincs eszközt vagy ingatlant érintő per folyamatban.*

***Az igénymentesség*** *azt jelenti, hogy nincs jelenlegi vagy a jövőben várható követelés, amely az ingatlan tulajdonjogát fedezetbe vonásakor korlátozná vagy értékét csökkentené.*

***Igénynek minősül****, ha az ingatlantulajdoni lapjának alábbi bejegyzések találhatóak:*

* *visszavásárlási jog;*
* *vételi jog;*
* *végrehajtási jog;*
* *a jogosulttal szemben megindított felszámolási eljárás, végelszámolás;*
* *bírósági vagy hatósági határozaton alapuló telekalakítási és építési tilalom elrendelésének ténye, valamint egyéb építésügyi korlátozás;*
* *kisajátítási és telekalakítási eljárás megindításának a ténye;*
* *árverés kitűzésének ténye;*
* *zárlat;*
* *tulajdonjog fenntartással történő eladás;*
* *az ingatlan-nyilvántartási eljárás felfüggesztésének ténye;*
* *jogerős hatósági vagy bírósági határozattal megállapított tartós környezetkárosodás ténye, mértéke és jellege.*

***Nem minősülnek igénynek*** *az ingatlan nyilvántartásba bejegyzett terhek, így például a jelzálogjog, az elidegenítési és terhelési tilalom, a szolgalmak és a haszonélvezeti jog.*

* 1. **A projekt szakmai tartalmának részletezése:** Kérjük, mutassa be
     1. **a projekt szükségességének alátámasztását**: kérjük, ebben a pontban fejtse ki a fejlesztés indokát (probléma, aminek megoldására irányul, vagy adottság/lehetőség, aminek kiaknázását szolgálja, előzmény, amennyiben van (pl. korábbi projekt, aminek az eredményeire épül a fejlesztés, korábbi együttműködés stb.),
     2. **a projekt előkészítettségét**: kérjük megadni, hogy mely előkészítő dokumentum áll rendelkezésre a támogatási kérelem benyújtásakor. Kérjük, válassza ki az alábbiak közül a projekt előkészítése szempontjából releváns dokumentumot és jelölje meg annak állapotát (elkészült/folyamatban van/a projekt keretében kerül kidolgozásra). Amennyiben egyik dokumentum sem releváns, úgy ezt a választ szerepeltesse:

igényfelmérés, piackutatás; integrált városfejlesztési stratégia; előzetes akcióterületi terv; akcióterületi terv; környezeti hatásvizsgálat; kerékpárforgalmi kiviteli terv; engedélyezési terv; kiviteli terv; közbeszerzési dokumentációk; hatóságok és a lakosság tájékoztatása; helyzetelemzés, stratégiát megalapozó dokumentumok; együttműködési program; épületenergetikai tanúsítvány; energetikai auditjelentés; műemléképület esetén szakhatósági határozat a műemléképület védett értékeiről; értékvizsgálat az épület helyi egyedi védelem alá helyezéséről; előzetes megvalósíthatósági tanulmány; megvalósíthatósági tanulmány; Fenntartható Energia Akcióterv (SEAP); környezeti hatásvizsgálat, klímakockázati elemzés; egyéb dokumentumok.

* + 1. **a projekt által érintett célcsoportját** (kik a fejlesztés közvetlen haszonélvezői);
    2. **a megvalósítandó tevékenységeket**: Kérjük, mutassa be a projekt részletes tartalmát és a tartalom feltételeknek való megfelelését. Kérjük, részletezze a támogatási kérelem tárgyát képező beavatkozás tervezett ÖSSZES támogatható tevékenységét (önállóan támogatható tevékenységek, önállóan nem támogatható, választható tevékenységek, önállóan nem támogatható, kötelezően megvalósítandó tevékenységek) a helyi felhívás 3.1. fejezetében található információk alapján, hozzávetőleges funkciónkénti költséghányad megjelölésével. Kérjük, hogy figyeljen arra, hogy az e pontban részletezett tevékenységek szerepeljenek a költségvetés táblában. A leírásban kérjük, térjen ki a helyi felhívás 3.4 pontjában rögzített feltételek teljesítésére, amennyiben releváns a kötelező tevékenységek megvalósítására, és a helyi felhívás 4. pontjában szereplő alábbi tartalmi értékelés szempontjainak teljesülésére (a helyi felhívás alapján megadható néhány lényeges értékelési szempont, pl. költséghatékony, reális és takarékos költségvetési tervezet;
    3. **műszaki, szakmai eredményeket**, valamint az eredmények a projekt lezárása utáni **fenntartására/működtetésére/hasznosítására vonatkozó terveket**. A legfontosabb paraméterek megadásával jellemezze a projekt által megvalósítani tervezett műszaki/szakmai tartalmat, (amennyiben lehet, számszerűsített) eredményeket, mértékegységeket. Kérjük, adja meg a megvalósítandó műszaki/szakmai eredmény megnevezését, leírását, az eredmény nem számszerűsíthető, egyéb tulajdonságait.
  1. **Vállalt indikátorok:** Kérjük, adja meg a kötelező és a vállalt monitoring mutatók bázisértékeit (induló tevékenység, új beruházás esetén 0), a bázisérték mérésének évét, a vállalt célértékeket és azok elérésének évét.
  2. **Költségvetés:** A költségvetés táblában fő tevékenységek szerint adja meg a helyi felhívásban szereplő, az adott tevékenységre vonatkozó költségtípusokat és költségelemeket (amennyiben az adatlap kéri) és ezek nettó és bruttó összköltségét, amely tartalmazza a támogatást és a saját erőt is. A költségtípusok és a költségelemek a helyi felhívás 5.5 pontjában található felsorolásából választhatók. A költségtípusokat az aláhúzott elemek, a költségelemeket pedig a francia bekezdéssel jelzett elemek jelzik. **A projekt elszámolható költségeit és forrásait Ft-ban kell megadni!**
  3. **A projekt megvalósításában résztvevő személyek bemutatása:** Kérjük, adja meg a projektben részt vevő személyek nevét, a fejlesztésben betöltött szerepét, a legmagasabb képzettségét, a fejlesztéssel összefüggő szakmai tapasztalatait és a tervezett heti munkaidő ráfordítást.
  4. **A tervezett fejlesztés időbeli ütemezése:** Kérjük, adja meg a projekt indításának és fizikai befejezésének dátumát.

A projekt fizikai befejezése: a projekt keretében támogatott valamennyi tevékenység a Támogatási Szerződésben meghatározottak szerint, a helyi felhívásban meghatározott feltételek mellett teljesült. A projekt fizikai befejezés napjának a projekt utolsó támogatott tevékenysége fizikai teljesítésének a napja minősül.

A projekt **fizikai befejezésének dátuma**, amelya beruházás utolsó elemének megvalósulása:

* Előkészítési tevékenységek igénybevételén belül, a projekthez közvetlenül kapcsolódó előzetes tanulmányok, engedélyezési dokumentumok elkészítésének esetében a teljesítést igazoló dokumentum kiállításának napja;
* Előkészítési tevékenységek igénybevételén belül, b) közbeszerzési költségek közbeszerzés előkészítési tevékenységeinek költsége (közbeszerzési szakértő díja, hirdetési/hirdetményi költségek, ajánlati/ajánlattételi felhívás elkészítésének költségei, közbeszerzés eredményeként megkötendő szerződések előkészítése esetében a teljesítést igazoló dokumentum kiállításának napja;
* Beruházási tevékenység igénybe vétele esetén, amennyiben megtörténik a sikeres műszaki átadás átvétel, jegyzőkönyvvel alátámasztva (engedélyköteles építés esetén a záró kifizetési igénylés, illetve az ahhoz kapcsolódó záró beszámoló benyújtásakor az engedélyező hatóság igazolásának csatolása szükséges arról, hogy a használatbavételi (forgalomba helyezési, üzemeltetési) engedélyezési eljárás, illetve amennyiben releváns, a műszaki engedélyezési eljárás folyamatban van; a teljes üzemszerű működés megindulását lehetővé tevő jogerős (ideiglenes) használatbavételi (forgalomba helyezési, üzemeltetési, valamint működési engedély a záró kifizetési igénylés és záró beszámoló jóváhagyásához nyújtandó be);
* Eszközbeszerzés esetén üzembe helyezési jegyzőkönyv kiállításának napja;
* Szakmai megvalósításhoz kapcsolódó szolgáltatások igénybevételén belül, a műszaki ellenőri szolgáltatás, az egyéb műszaki jellegű szolgáltatások, kötelezően előírt nyilvánosság biztosításának, projektszintű könyvvizsgálatnak és egyéb szolgáltatási tevékenységeknek igénybevétele esetén a teljesítést igazoló dokumentum kiállításának napja;
* Projektmenedzsment tevékenység igénybevételén belül a projektmenedzsment személyi jellegű ráfordítása esetében a munkavállaló részére kiállított bérpapír; projektmenedzsmenthez igénybevett szakértői szolgáltatás esetében a teljesítést igazoló dokumentum kiállításának napja;
* Szakmai megvalósításban közreműködő munkatársak költségei esetében munkavállaló részére kiállított bérpapír.

A projekt megkezdése és fizikai befejezése mellett kérjük, mutassa be a fejlesztés mérföldköveit és azok teljesülésének időpontját az alábbi minta alapján. Kérjük, hogy az egyes mérföldkövek között eltelt idő ne haladja meg a 6 hónapot.

|  |  |  |
| --- | --- | --- |
| **Ssz.** | **Mérföldkő elérésének időpontja** | **Ellátandó tevékenység (ERFA – minta!)** |
| 1. | Dátum megadása (év/hónap/nap) | Projekt előkészítése (1. kifizetési kérelem): pl. szakmai koncepció elkészítése, műszaki, tervezési dokumentáció elkészítése, tulajdonviszonyok rendezése, engedélyek beszerzése, projektmenedzsment szervezet felállítása, projektindítással kapcsolatos kötelező nyilvánosság megvalósítása |
| 2. | Dátum megadása (év/hónap/nap)  (1. mérföldkő + max. 6 hónap) | Közbeszerzés lefolytatása, amennyiben releváns (2. kifizetési kérelem): közbeszerzési eljárás lefolytatása |
| 3. | Dátum megadása (év/hónap/nap)  (2. mérföldkő + max. 6 hónap) | Kivitelezés: (3. kifizetési kérelem): pl. közösségi ház felújítása, eszközbeszerzés lebonyolítása |
| 4. | Dátum megadása  (év/hónap/nap)  (3. mérföldkő + max. 6 hónap) | Projektzárás (Záró kifizetési kérelem): pl. teljes beruházás fizikai megvalósítása, szakmai tevékenységek lefolytatása, projektzárással kapcsolatos kötelező nyilvánosság megvalósítása |

1. **Nyilatkozatok**

**3.1. De minimis nyilatkozat**

Kérjük, jelölje aláhúzással, hogy a helyi támogatási kérelem benyújtásának évében és azt megelőző két pénzügyi évben ítéltek-e meg a támogatást igénylő számára a 1998/2006/EK rendelet hatálya alá tartozó csekély összegű (de minimis) támogatást! Amennyiben igen, akkor írja be a helyi támogatási kérelem benyújtásának évében, és azt megelőző két pénzügyi évben megítélt támogatásokról rendelkező határozat(ok)ban/szerződés(ek)ben megítélt támogatás(ok) következő információit:

* A támogatás jogalapja: *a megfelelő jogszabály számának aláhúzása*
* A támogatást nyújtó szervezet: *a csekély összegű támogatást megítélő szervezet neve*
* A támogatási kategória: *tehát az, hogy adott esetben de minimisként nyújtott támogatásról van szó*
* Az odaítélés dátuma: *amennyiben a kérelmezése még folyamatban van, az elbírálás alatt lévő kérelemnél a kérelem benyújtásának dátuma*
* Az azonos elszámolható költségek teljes **összegét euróban és forintban** is.
* A csekély összegű támogatással nyújtott állami támogatás bruttó támogatás tartalma **összegét euróban és forintban** is.
* A maximális támogatási intenzitás*, amennyiben releváns*.

**Konzorcium esetén valamennyi támogatást igénylő vonatkozásában szükséges megadni az adatokat.**

**3.2 Nyilatkozat a helyi vállalásokról:** Tegye meg a helyi felhívás alapján az Önre vonatkozó nyilatkozatokat!

**3.3 Nyilatkozat arról, hogy a helyi támogatási kérelem tárgyát képező fejlesztésre a támogatást igénylője más forrásból nem igényelt támogatást:** Tegye meg a helyi felhívás alapján az Önre vonatkozó nyilatkozatokat!

**3.4 A helyi felhívásban előírtak szerint csatolandó mellékletek felsorolása:** Kérjük, sorolja fel valamennyi mellékletet (sorrendben), amelyek a helyi felhívás alapján csatolt a támogatási kérelméhez.

**Képviselő neve, aláírás:** Az 1. adatblokkban megjelölt cégbejegyzés szerint képviseletre jogosult személy cégszerű (aláírási címpéldány szerinti) aláírása. Az aláírást kék színű tollal kérjük elvégezni!

**Dátum:** a projekt adatlap kitöltésének helye és időpontja

**FIGYELEM! Ne felejtse el a csatolandó, helyi támogatási kérelmében releváns mellékleteket benyújtani!**

**Jó munkát és sikeres kérelembenyújtást kívánunk!**